Suchinthana/ta-wikipedia huggingface dataset:
மோகன் ராம்

மெயில் ராம் என்னும் மோகன் ராம் (Mohan Ram) (1933, நவம்பர் 13- 1993 நவம்பர் 3) என்பவர், ஒரு பத்திரிக்கையாளர் மற்றும் அரசியல் ஆய்வாளர், மனித உரிமைச் செயற்பாட்டாளர் ஆவார்.

துவக்ககால வாழ்க்கை 
மோகன் ராம் தமிழ்நாட்டின், வேலூர் மாவட்டம் வேலூரைச் சேர்ந்தவர். இவர் முனுசாமி அம்சம்மா ஆகியோருக்கு மகனாக 1933, நவம்பர் 13 அன்று பிறந்தார். அவரது தந்தை மாவட்டக் கல்வி அலுவலராகப் பணியாற்றியதால் அன்றைய சென்னை மாகாணத்தின் பல்வேறு இடங்களில் பள்ளிக் கல்வி கற்றார். வேலூர் ஊரிசு கல்லூரியில் இண்டர்மீடியட்டும் பொருளாதாரத்தை முதன்மைப் பாடமாகக் கொண்டு சென்னை மாநிலக் கல்லூரியில் பி.ஏ. (ஹானர்ஸ்) பட்டப் படிப்பும் முடித்த பின், புதுக்கோட்டை ராஜா கல்லூரியில் சிறிதுகாலம் விரிவுரையாளராகப் பணியாற்றினார். கல்லூரி நாள்களில், வேலூரில் மாணவ நண்பர்களுடன் சேர்ந்து ‘ரெனய்ஸான்ஸ் நூலகம்’ என்னும் படிப்பு வட்டத்தை உருவாக்கி மார்க்ஸிய விவாதங்களில் ஈடுபட்டு வந்த்தார்.

பத்திரிக்கைத் துறையில் 
1960 இல் சென்னையில்  இந்தியன் எக்ஸ்பிரஸ் நாளேட்டில் பத்திரிகையாளராக இணைந்து பணிகளைத் தொடங்கினார். எனினும் அவர் நீண்டகாலம் பணியாற்றியது மெயில் நாளேட்டில்தான். அதன் பிறகு தில்லியில் பிடிஐ-யில் பணியாற்றிய காலம்தொட்டு, ஃபார் ஈஸ்டர்ன் எகனாமிக் ரெவ்யூ போன்ற வெளிநாட்டு இதழ்களுக்கும் கொல்கத்தாவில் இடதுசாரிக் கவிஞர் சோமர் சென் நடத்திய  நவ், ஃப்ரன்டியர் ஆகியவற்றுக்கும் செய்திக் கட்டுரைகளும் ஆய்வுக் கட்டுரைகளும் எழுதிவந்தார். 1980-களின் இறுதியில் இந்தியா போஸ்ட்டின் வெளிநாட்டு நிருபராகப் பணியாற்றிய அவர், கடைசியாக தில்லியிலிருந்து வெளிவந்துகொண்டிருந்த பயனீர் நாளேட்டில் எழுதிவந்தார்.

ஆய்வுக் கட்டுரைகள் 
அவர் எழுதிய ஆய்வுக் கட்டுரைகள் இந்தியாவிலும் வெளிநாடுகளிலும் இருந்த ஏராளமான ஆராய்ச்சியாளர்களின் கவனத்தை ஈர்த்தன. குறிப்பாக எக்னாமிக் அண்டு பொலிடிகல் வீக்லியில் 1990-களின் தொடக்கம் வரை எழுதினார். இந்திய அரசின் புவிசார் அரசியல், பொருளாதாரக் கொள்கை, நாகாலாந்து பிரச்சினை, இந்திய-சீன எல்லைப் பிரச்சினை, சிலி நாட்டின் நிலச்சீர்திருத்தம், கியூபாவின் உயர் கல்விக் கொள்கை, நெருக்கடிநிலை, பொதுத்துறை நிறுவனங்களின் ஊழல், இந்தியாவில் அமெரிக்க உளவு நிறுவனங்கள், இந்திய சோவியத் ஆயுத ஒப்பந்தம், ஒடுக்குமுறைச் சட்டங்கள், மத்திய அரசாங்கத்தின் மொழிக் கொள்கை, யூரோ கம்யூனிசத்தின் தோல்வி எனப் பல்வேறு விசயங்கள் குறித்த ஆய்வுகள் அவரது கட்டுரைகளாக வெளிவந்தன.

எழுதிய நூல்கள் 
 இந்தி எகெய்ன்ஸ்ட் இந்தியா- த மீனிங் ஆஃப் டி.எம்.கே (Hindi Against India: The Meaning of DMK)
 இந்தியன் கம்யூனிஸம்: ஸ்பிளிட் விதின் ஸ்பிளிட் ( இந்நூல் இத்தாலியில் மொழிபெயர்க்கப்பட்டது)
 மாவோயிசம் இன் இந்தியா

மேற்கோள்கள் 

1933 பிறப்புகள்
1993 இறப்புகள்
வேலூர் மாவட்ட மக்கள்
பத்திரிகையாளர்கள்
திவ்யா தத்தா

திவ்யா தத்தா (Divya Dutta)(பிறப்பு 25 செப்டம்பர் 1977) என்பவர் இந்திய நடிகை ஆவார்.

பிறப்பும் வளர்ப்பும் 
திவ்யா தத்தா இந்தியாவின் பஞ்சாபில் உள்ள லூதியானாவில் செப்டம்பர் 25 ,1977-ல் பிறந்தார். இவருடைய தகப்பனார் இவருக்கு ஏழு வயது இருக்கும் போது மரணம் அடைந்ததால், தாயார் மருத்துவர் நளினியின் நிழலில் வளர்ந்தார் .

திரைப்பட வாழ்க்கை 
இவர் 1994ஆம் ஆண்டு "இசுக் மெய்ன் ஜீனா இசுக் மெய்ன் மர்நா" என்ற இந்தி திரைப்படத்தில் துணை நடிகையாய் தோன்றினார். இதன் பின்னர் 
பல படங்களில் துணைகதாநாயகியாக வலம் வந்தார் .1999-ல் வெளியான "ஷாகீத் ஈ முபாரட் பூட்டா சிங்"  என்ற பஞ்சாபி படத்தில் 
கதாநாயகியாக நடித்தார். இப்படம் பெரும் வெற்றி பெற்றது. ஜாக்கி செராப், நானா படேகர், மனிஷா கொய்ராலா, கோவிந்தா,
ஷில்பா ஷெட்டி நடித்த படங்களில் துணை கதாபாத்திரத்தில் நடித்துள்ளார். இவர் நடித்த வீர் சாரா, தில்லி 6 திரைப்படங்களில் கூடுதல் கவனம் பெற்று சிறந்த நடிகைக்கான பிலிம் பேர் விருதினைப் பெற்றுள்ளார். இதுவரை 90 படங்களுக்கு மேல் நடித்துள்ளார்.

பாலிவுட் இயக்குனரான குஷன் நந்தி பாபுமொஷாய் பண்டூக்பாஸ் என்ற படத்தை இயக்கி வருகிறார். திகில் படமான இப்படத்தில் 
தத்தா நடித்து வருகிறார். இந்நிலையில் இப்படத்திற்கான காட்சிகள் எடுப்பதற்காக படக்குழு இலக்னோ சென்றுள்ளது. இங்கு திவ்யா தத்தா இடம் பெற்ற காட்சிகள் எடுக்கப்பட்டுள்ளது. வயலில் கடும் வெயில் என்று கூட பாராமல் திவ்யா தத்தா தனது உடல் முழுவதையும் புதைத்துக் கொண்டு தலையை மட்டும் வெளியில் வைத்து மூன்று மணி நேரம் இருந்துள்ளார். இக்காட்சிகள் மூன்று மணி நேரத்திற்கு மேலாக எடுக்கப்பட்டுள்ளது.

சொந்த வாழ்க்கை 
இவர் ராணுவ வீரர் சந்தீப் என்பாரை மே 2005-ல் திருமணம் செய்து கொண்டார். ஆனால் இந்த திருமணம் விவாகரத்தில் முடிந்தது. தன் தாயாரை முன்மாதிரியாக கொண்ட இவர் "நானும் என் அம்மாவும்" என்ற புத்தகத்தினை எழுதியுள்ளார்.

மேற்கோள்கள்

1974 பிறப்புகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
சம்பா (நெல் பருவம்)

குளிர் காலமான சம்பா பருவம் (Samba Season) வேளாண் வழக்கு சம்பா பட்டம் என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூலை  - ஆகத்து (தமிழ்: ஆடி - ஆவணி) மாதங்களில் துவங்கும் இப்பருவம், டிசம்பர் - சனவரி (தமிழ்: மார்கழி - தை) மாதங்களில் முடிவடைகிறது.

130 – 135 மற்றும் >150 நாட்களைக் கொண்ட இந்த சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

பருவ அட்டவணை 

 சம்பா பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.

இவற்றையும் காண்க 
 வேளாண்மை
 இந்தியாவில் வேளாண்மை
 சம்பா சாகுபடி
 சம்பா அரிசி
 சம்பா மகாபாரதத்தின் ஒரு கதைமாந்தர்
 சம்பா மாவட்டம் இமாச்சலப் பிரதேசம்
 தமிழர் பருவ காலங்கள்

சான்றுகள் 

பருவ காலங்கள்
இந்தியாவில் வேளாண்மை
தமிழ்நாட்டில் வேளாண்மை
ஒன்றிணைக்க வேண்டிய தாவரவியல் கட்டுரைகள்
பசிபிக் ஆக்குவாரியம்

பசிபிக் ஆக்குவாரியம் (Aquarium of the Pacific) என்பது அமெரிக்கா, கலிபோர்னியா மாநிலத்தில், லாங் பீச் என்ற நகரில் அமைந்துள்ள நீர்வாழ்  உயிரினக் காட்சியகம் ஆகும்.   இது ரெயின்போ துறைமுகத்தில் 5 ஏக்கர் நிலத்தில் உள்ளது. 500 வகையான 11000 விலங்குகள் இந்தக் காடசியகத்தில் உள்ளன. 
ஆண்டுதோறும் 15 இலட்சம் மக்கள் இந்தக் காட்சியகத்தைப் பார்த்துச் செல்கிறார்கள். 900 ஊழியர்கள் இங்கு பணி
செய்கிறார்கள். பொது மக்கள் நன்மைக்காக, வணிக நோக்கமில்லாமல் இந்தக் காட்சியகம் செயல்படுகிறது.
விலங்குகள் மற்றும் நீர்வாழ் உயிரினங்கள் சங்கத்தில் இக் காட்சியகம் உறுப்பாண்மை கொண்டுள்ளது. பசிபிக் அக்வாரியம் தினமும் காலை 9:00 மணி முதல் மாலை 6:00 மணி வரை திறந்திருக்கும்.

மேற்கோள்கள்

வெளி இணைப்புகள்
 
 

நீர்வாழ் உயிரினங்கள்
விஜய் சூப்பர் தொலைக்காட்சி

விஜய் சூப்பர் தொலைக்காட்சி (விஜய் சூப்பர்) என்பது தமிழ் மொழியில் இயங்கும் 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 25, 2016 ஆம் ஆண்டு அன்று ஸ்டார் இந்தியாவால் சென்னையை தலைமையகமாகக் கொண்டு உலகளவில் இயங்கி வருகின்றது. இந்த அலைவரிசை ஏசியாநெட் ஸ்டார் கம்யூனிகேஷன்சு நிறுவனத்திற்கு சொந்தமானது ஆகும். விஜய் சூப்பர் தனது உயர் வரையறு தொலைக்காட்சியை டிசம்பர் 2021 ஆம் ஆண்டு முதல் ஒளிபரப்ப தொடங்கியது.

இந்த தொலைக்காட்சியில் தமிழ்த் திரைப்படங்கள் மற்றும் மலையாளம், தெலுங்கு, ஹாலிவுட் மற்றும் இந்தி திரைப்படங்களை மொழிமாற்றம் செய்யப்பட்டு ஒளிபரப்பாகிறது.

வரலாறு
விஜய் சூப்பர் தொலைக்காட்சி ஆரம்பத்தில் ஆண் சார்ந்த பொழுதுபோக்கு அலைவரிசையாக தொடங்கப்பட்டது, மேலும் விஜய் தொலைக்காட்சியில் ஒளிபரப்பான  பழைய தொடர்கள், நிகழ்ச்சிகள் மற்றும் மொழிமாற்றுத் தொடர்களை ஒளிபரப்பியது. இது மார்ச் 10, 2019 ஆம் ஆண்டு முதல் புதிய சின்னத்துடன் தூள் சினிமா தினம் தினம் என்ற வசனத்துடன் ஒரு நாளைக்கு 6 திரைப்படங்களை ஒளிபரப்பத் தொடங்கியது.

முன்னர் ஒளிபரப்பான நிகழ்ச்சிகள்

தொடர்கள்
 மகாதேவ்
 சந்திர நந்தினி
 சீதையின் ராமன்
 மகாபாரதம்
 காதலா காதலா காதலா 
 உறவுகள் தொடர்கதை சீசன்-2
 என்னுடைய தோட்டத்தில்
 மின்மினிப் பூக்கள்
 சுஹாசினி
 இது காதலா சீசன்-2
 துர்கா
 குற்றங்கள் ஜாக்கிரதை
 அர்ஜூன்

நிகழ்ச்சிகள்

 பிக் பாஸ் தமிழ் 
 சூப்பர் சிங்கர் ஜூனியர்-5
 காபி வித் அனு
 பாட்டு பாடவா
 ஹோம் ஸ்வீட் ஹோம்
 தமிழ் பேச்சு எங்கள் மூச்சு

மேற்கோள்கள்

வெளி இணைப்புகள் 
 Star Vijay official page

2016 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஸ்டார் இந்தியா
தமிழ்த் தொலைக்காட்சிச் சேவைகள்
தொலைக்காட்சி நிலையங்கள் சென்னை
திரைப்பட அலைவரிசைகள்
என்னுடைய தோட்டத்தில்

என்னுடைய தோட்டத்தில் என்பது விஜய் சூப்பர் தொலைக்காட்சியில் திங்கள் முதல் வெள்ளி வரை காலை 11 மணிக்கு ஒளிபரப்பான நெடுந்தொடர் ஆகும். சாந்தி வாசுதேவ் என்ற வயதான பெண்மணி தனது குடும்பத்தை தனக்கே உரிய பாணியில் கட்டுக்கோப்புடன் கையாளுகிறார். பிறகு அவர் வீட்டிற்கு புதிதாக வரும் மருமகள் ரியா, அவர் விதித்த கட்டுப்பாடுகளில் இருந்து முரண்படுகிறார். இவர்கள் இருவருக்கும் இடையே நடக்கும்  நிகழ்வுகளை மையப்படுத்தி இத்தொடர் அமைந்துள்ளது.

இது இந்தி தொடரான 'மேரே அங்க்னே மேன்' என்ற தொடரின் தமிழ் மொழிமாற்று தொடர் ஆகும், ஸ்டார் பிளஸ் என்ற தொலைக்காட்சியில் சூன் 15, 2015 முதல் ஆகத்து 5, 2017 வரை ஒளிபரப்பாகி 770 அத்தியாங்களுடன் நிறைவு பெற்றது.

கதைச்சுருக்கம்
சாந்தி வாசுதேவ் என்பவருக்கு ரகு மற்றும் சரளா என இரு பிள்ளைகளும் ஆறு பேரப் பிள்ளைகளும் இருந்தனர். அவர் தன் மகள் சரளா மற்றும் அவளது மூன்று பிள்ளைகள் மீது அதிக பாசம் வைத்திருக்கிறார். ஆனால் சரளாவோ அதை பயன்படுத்திக் கொண்டு சாந்தியிடம் பணத்தை சுரண்டுகிறார்.

ரியா என்ற பெண் தன்னுடன் அலுவலகத்தில் வேலை பார்க்கும் ஷிவா என்பவரை காதலித்தாள். ஷிவாவும் அவளை காதலித்தான். ஆனால் தன் பாரம்பரிய குடும்பத்தில் ரியா மருமகளாக அனுசரித்து வாழ முடியாது என்று ஷிவா நினைத்தான். இதற்கிடையில் சரளா தன் மகன் அமித்திற்கு ரியாவுடன் சம்பந்தம் பேசுகிறார். சரளாவின் மகன் ஷிவா என்று தவறாக புரிந்துகொள்ளும் ரியா அந்த திருமணத்திற்கு சம்மதிக்கிறார்.

ஒருநாள் ரியா காதலிப்பது ஷிவாவைத்தான் என்று அறியும் சரளா அதிர்ச்சி அடைகிறார். பிறகு ஒரு திட்டம் போடுகிறார். அதன்படி அவள் தன் அம்மா சாந்தியிடம் அமித்-ரியா திருமணத்தை 4 நாட்களுக்குள் முடித்துவிட வேண்டும் என்று அவசரப்படுத்துகிறார். அதற்கு சாந்தியும் சம்மதிக்கிறார்.

கதாபாத்திரங்கள்

முக்கிய கதாபாத்திரங்கள்
கிருத்திகா தேசாய்- சாந்தி வாசுதேவ்/சசிகலா (சரளா மற்றும் ரகுவின் தாய்)
ஏக்தா கவுல்- ரியா ஷிவா வாசுதேவ்/மாடர்ன் மருமகள் (ரகுவின் மருமகள்)
கரம் ராஜ்பல்- ஷிவா வாசுதேவ்/புல்லட் ராஜா (ரகுவின் மகன்)

துணை கதாபாத்திரங்கள்
சுசிதா த்ரிவேதி- கௌசல்யா ரகு வாசுதேவ் (சசிகலாவின் மருமகள்)
அனன்யா கரே- சரளா அஷோக் அகர்வால் (சசிகலாவின் மகள்)
வருண் பதோலா- ரகு வாசுதேவ் (சசிகலாவின் மகன்)
சாரு அஷோபா- வித்யா வாசுதேவ் (ரகுவின் மகள்)
கரீமா பரிஹர்- நிம்மி வாசுதேவ்/சின்ன ராணி (ரகுவின் மகள்)
நீரஜ் மால்வியா- சுமித் அகர்வால் (சரளாவின் மகன்) 
பல்லவி குப்தா- பரி அகர்வால் (சரளாவின் மகள்)
ஷ்ரேயா லஹேரி- சோனா அகர்வால் (சரளாவின் மகள்)
அஷியேஷ் ராய்- அஷோக் அகர்வால்

விருதுகள் மற்றும் பரிந்துரைகள்

மேற்கோள்கள்

இவற்றைப் பார்க்க
 விஜய் தொலைக்காட்சி நிகழ்ச்சிகளின் பட்டியல்

வெளி இணைப்புகள்
 விஜய் டிவி யூ ட்யுப்
 விஜய் டிவி வலையகம்

ஸ்டார் பிளஸ் தொலைக்காட்சி நிகழ்ச்சிகள்
விஜய் தொலைக்காட்சி நிகழ்ச்சிகள்
விஜய் சூப்பர் தொலைக்காட்சி நிகழ்ச்சிகள்
இந்தித் தொலைக்காட்சி நிகழ்ச்சிகள்
இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
2015 இல் தொடங்கிய இந்தியத் தொலைக்காட்சி நிகழ்ச்சிகள்
இந்தியத் தொலைக்காட்சி நாடகங்கள்‎
2017 இல் நிறைவடைந்த இந்தியத் தொலைக்காட்சி நிகழ்ச்சிகள்
பாலை சிலம்பன்

ஆங்கிலப் பெயர்  :Common Babbler

அறிவியல் பெயர்  :Turdoises caudata

உடலமைப்பு
பாலை சிலம்பன்களுக்கு  கண்ணைப் பறிக்கும் வண்ணச் சிறகுகள் இல்லாது, மெலியநிறங்களில் தான் இருக்கும்.

வாழிடம்
பொதுவாக 6 முதல் 20 பறவைகள் வரை ஆங்காங்கே பிரிந்து கூட்டமாக இரைதேடும். இடம் விட்டு இடம் போது ஒன்றன் பின் ஒன்றாக பறந்து செல்வது பார்க்க அழகாக இருக்கும். இவை நம்மூரில் இருக்கும் தவிட்டுக் குருவிகள் வகையைச் சேர்ந்தவை. வறண்ட நில புதர்க்காடுகளிலும், வெட்டவெளிகளிலும், பாலை நிலங்களிலும் இவை வசிக்கும். இந்தியாவில் பரவலாகத் தென்பட்டாலும், மேலே குறிப்பிட்ட வாழிடங்களில் தான் பார்க்க முடியும்.

காணப்படும் பகுதிகள்
தென்னிந்தியாவை விட வடபகுதியில் பொதுவாகப் பார்க்கலாம்.

மேற்கோள்கள்

பறவைகள்
தமிழ்நாட்டில் காணப்படும் பறவைகள்
இந்தியப் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
ஒன்றிணைக்க வேண்டிய விலங்கியல் கட்டுரைகள்
காளையார்கோவில் வட்டம்

காளையார்கோவில் வட்டம் (Kalaiyarkoil  Taluk) தமிழ்நாட்டின் சிவகங்கை மாவட்டத்தின் 9  வருவாய் வட்டங்களில் ஒன்றாகும். இவ்வட்டத்தின் தலைமையகமாக காளையார்கோவில்  நகரம் உள்ளது.

இந்த வட்டத்தின் கீழ் காளையார்கோயில், மறவமங்கலம், நாட்டரசன்கோட்டை, மல்லல், சிலுக்கப்பட்டி என 5	உள்வட்டங்களும்,  63 வருவாய் கிராமங்களும். இவ்வட்டத்தில் காளையார்கோயில் ஊராட்சி ஒன்றியம் உள்ளது.

அமைவிடம்
காளையார்கோவில் சிவகங்கை நகரத்திற்கு கிழக்கே 18 கிமீ தொலைவில் தாெண்டி செல்லும் வழியில் உள்ளது. 

காளையார்கோவில் வருவாய் வட்டத்திற்கு மேற்கில் சிவகங்கை வட்டம், கிழக்கில் தேவகோட்டை வட்டம், வடக்கில் காரைக்குடி வட்டம் மற்றும் தெற்கில் இளையான்குடி வட்டம் எல்லைகளாக உள்ளது. 

காளையார்கோவில் வருவாய் வட்டத்திற்கு அருகில் அமைந்த நகரங்கள் சிவகங்கை, மதுரை மற்றும் காரைக்குடி ஆகும்.

காளையார்காேவில் தாலுகா, சிவகங்கை மாவட்டத்தில், பரப்பளவில் மிக பெரிய வட்டமாகும். இதன் பரப்பு 40 சதுர கிலாே மீட்டருக்குமேல் விரிந்துள்ளது.

கோயில்கள் 

காளையார் கோவில் சொர்ணகாளீஸ்வரர் கோயில்

அரசியல்
காளையார் கோவில் வட்டம் சிவகங்கை சட்டமன்றத் தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.

வங்கி நிறுவனங்கள்
இந்தியன் வங்கி (Ifsc Code : IDIB000K006, Micr Code: 630019093)     
பாரத ஸ்டேட் வங்கி
சிட்டி யூனியன் வங்கி   
இந்தியன் ஓவர்சீஸ் வங்கி                              
யூனியன் பேங்க்

கல்வி நிறுவனங்கள்
 இருதயா கலைக் கல்லூரி, காளையார்கோவில்
 டாக்டர். ஆர். ஆர். கலை அறிவியல் கல்லூரி, காளையார் கோயில்
 செயின்ட் மைக்கேல் பொறியியல் மற்றும் தொழில்நுட்ப கல்லூரி, காளையார் கோயில் 
 கிருஷ்ணா நந்தா வித்யாஸ்ரம் மேனிலைப்பள்ளி, காளையார்காேவில் .
 மாவட்ட ஆசிரியர்பயிற்சி நிலையம் காளையார்காேவில்... 
 சரஸ்வதி விகாஸ் மெட்ரிக்               
 மேல்நிலைப் பள்ளி காளையார் காேவில்
சுதந்திரா பாலிடெனிக் கல்லூரி, காளையார் காேவில்

மேற்கோள்கள்

வெளி இணைப்புகள்

சிவகங்கை மாவட்ட வட்டங்கள்
வித்யா படுகொலை

சிவலோகநாதன் வித்தியா (25 நவம்பர் 1996 – 13 மே 2015) என்பவர் அகவை 18 கொண்ட இலங்கைத் தமிழ் மாணவி. இவர் 2015 மே மாதத்தில் இலங்கையின் வடக்கே புங்குடுதீவு என்ற ஊரில் குழு பாலியல் வல்லுறவுக்கு உட்படுத்தப்பட்டுப் படுகொலை செய்யப்பட்டார்.

பின்னணி
புங்குடுதீவைச் சேர்ந்த வித்தியாவின் குடும்பம் ஈழப் போர்க் காலத்தில் 1990 ஆம் ஆண்டில் இடம்பெயர்ந்து மல்லாவி near Mankulam in the வன்னிப் பகுதியில் மாங்குளம் அருகேயுள்ள மல்லாவி என்ற ஊரில் குடியேறினர். வித்தியா மாங்குளம் அரச மருத்துவமனையில் 1996 நவம்பர் 25 இல் பிறந்தார். ஆறாம் வகுப்பு வரை நள்ளாறு வித்தியாலயத்தில் கல்வி பயின்றார்.

ஈழப்போரின் இறுதிக் காலப் பகுதியில், வித்தியா கொழும்பு நகரில் படித்து வந்தார். வித்தியாவின் குடும்பம் வன்னியில் தங்கியிருந்து போர் முடிவடைந்தவுடன் இலங்கை அரசின் "மெனிக் பாம்" எனப்பட்ட தற்காலிக முகாமில் தங்க வைக்கப்பட்டனர். 2010 இல் வித்தியாவும் அவரது குடும்பமும் தமது சொந்த ஊரான புங்குடுதீவுக்குத் திரும்பினர். வித்தியா புங்குடுதீவு மகா வித்தியாலயத்தில் உயர்தர வகுப்புக்கு சேர்த்துக் கொள்ளப்பட்டார்.

யாழ்ப்பாணக் குடாநாட்டின் வடக்கேயுள்ள புங்குடுதீவு உட்படவுள்ள தீவுப் பகுதிகள் 1990 ஆம் ஆண்டு முதல் இலங்கைக் கடற்படையினரினதும், துணை இராணுவக் குழுக்களின் கட்டுப்பாட்டிலும் இருந்து வந்தது. இக்காலப் பகுதியில், தீவுப் பகுதிகளில் ஏராளமான பாலியல் வன்முறைகள், படுகொலைகள், ஆட்கடத்தல்கள், மற்றும் கொள்ளைச் சம்பவங்களும் இடம்பெற்றுள்ளன. இவற்றின் பெரும்பாலானவை கடற்படையினராலும் அரச-ஆதரவு ஈபிடிபி துணை இராணுவக் குழுவினராலும் மேற்கொள்ளப்பட்டதாக மீதும் குற்றம் சாட்டப்பட்டன. இவற்றில் சாரதாம்பாள் (1999), இளையதம்பி தர்சினி (2005) ஆகியோர் வன்புணர்வுக்குட்படுத்தப்பட்டுப் படுகொலை, மற்றும் அல்லைப்பிட்டிப் படுகொலைகள் (2006) போன்றவை குறிப்பிடத்தக்கவை ஆகும்.

நிகழ்வு 
வித்தியா 2 கிமீ தொலைவில் உள்ள பாடசாலைக்கு வழக்கமாக தனது மிதிவண்டியில் வேறு இரு பள்ளி மாணவிகளுடன் செல்வார். ஆனாலும், 2015 மே 13 அன்று, ஏனைய இரு மாணவிகளும் பாடசாலைக்கு செல்லாதததால், வித்தியா தனியே தனது மிதிவண்டியில் காலை 07:25 மணிக்கு வீட்டை விட்டுப் புறப்பட்டார். அ

மேற்கோள்கள் 

1996 பிறப்புகள்
2015 இறப்புகள்
இலங்கைத் தமிழ்ப் பெண்கள்
வன்முறைக்குள்ளான பெண்கள்
இலங்கையில் தனிநபர் தமிழர் படுகொலைகள்
இலங்கையில் வன்புணர்வுகள்
கொலை செய்யப்பட்ட மாணவர்கள்
பெருமாள் தேவன் பட்டி

பெருமாள் தேவன் பட்டி ,  தமிழ்நாடு மாநிலத்தின் விருதுநகர் மாவட்டத்தின் திருவில்லிபுத்தூர் வட்டத்திற்கு  தெற்கே எட்டு கிலோ மீட்டர் தொலைவில் உள்ள பிள்ளையார்குளம் ஊராட்சியில் உள்ளது. 750 வீடுகள் கொண்ட இக்கிராம ஆண்களில் 90% இந்திய இராணுவம் (முப்படைகள்) மற்றும் துணை இராணுவப்படைப் பிரிவுகளில் பணிபுரிவதால் பெருமாள்தேவன்பட்டி கிராமத்தை இராணுவ கிராமம் என்றும் குட்டி பஞ்சாப் என்றும் சிறப்பித்து கூறப்படுகிறது.

வரலாறு
இக்கிராமத்தின் பெருமாள் என்பவர் 1952ல் இந்திய இராணுவத்தில் சேர்ந்து மேஜர் அளவில் பதவி உயர்வு பெற்று ஓய்வு பெற்றவர். 1962ல் விடுமுறையில் தனது சொந்த கிராமத்திற்கு வந்த பெருமாள், பெருமாள்தேவன்பட்டி கிராம இளைஞர்களுக்கு தனது இராணுப் பணியின் அனுபவங்களைக் குறித்து விளக்கினார். இராணுவப் பணியின் சிறப்பை உணர்ந்த பெருமாள்தேவன்பட்டி கிராம இளைஞர்கள் பலர் பத்தாம் வகுப்பு கல்வி முடித்தவுடன், தங்கள் கிராமத்திலே சிறப்புப் பயிற்சி எடுத்துக் கொண்டு, படைத் துறையின் நுழைவுத் தேர்வில் வெற்றி பெற்று இந்திய இராணுவப் பணியில் சேர்க்கின்றனர்.

தற்போது இக்கிராம இளைஞர்களில் 375 பேர் இந்திய இராணுவத்திலும் மற்றும் எல்லைப் பாதுகாப்புப் படை போன்ற துணை நிலை இராணுவப் படைகளில் பணிபுரிகின்றனர்.  மேலும் இக்கிராமத்தில் 522 முன்னாள் இராணுவத்தினர் உள்ளனர்.

மேற்கோள்கள்

வெளி இணைப்புகள்
 Gramangalin Kathai - பெருமாள் தேவன் பட்டி (இராணுவ கிராமம்) - காணொலி
 perumal thevan patty - காணொலி

விருதுநகர் மாவட்டத்திலுள்ள கிராமங்கள்
தங்க பாப்பா

தங்க பாப்பா 1993-ம் ஆண்டு வெளியான தமிழ்த் திகில் திரைப்படம் ஆகும். அரவிந்தராஜ் இயக்கிய இத்திரைப்படத்தில் சாமிலி, ராம்கி, நம்பியார், தலைவாசல் விஜய், ஐசுவரியா, ஸ்ரீஜா உள்ளிட்டோர் முக்கிய கதாப்பாத்திரத்திலும், சந்திரசேகர், கீரிக்கடன் ஜோஸ், தியாகு, இரவிராஜ், முரளி குமார், பிரபாகரன் ஆகியோர் துணை வேடங்களிலும் நடித்திருந்தனர். தேவாவின் இசையில் இத்திரைப்படம் 1993-ம் ஆண்டு சூன் 30-ம் திகதி வெளியானது.

வரவேற்பு 
தி நியூ இந்தியன் எக்சுபிரசுவைச் சார்ந்த மாலினி, "பார்க்கலாம்" என விமர்சனம் செய்திருந்தார், தேவாவின் இசையையும், சாமிலியின் நடிப்பையும் பாராட்டி இருந்தார்.

குறிப்புகள் 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
இந்திய நாடகத் திரைப்படங்கள்
தலைவாசல் விஜய் நடித்த திரைப்படங்கள்
எம். என். நம்பியார் நடித்த திரைப்படங்கள்
சித்தார்த் சுக்லா

சித்தார்த் சுக்லா என்பவர் ஓர் இந்திய நடிகரும் மாடலும் ஆவார். இவர் பாலிகா வது என்ற இந்தி தொடரில் “ஷிவ்ராஜ்" கதாபாத்திரத்தில் நடித்ததன் மூலம் பரவலாக அறியப்பட்டார். இவர் 2014ம் வருடத்தில் வருண் தவான் நடித்த ஹம்டி ஷர்மா கி துல்ஹானியா என்ற படத்தில் ஒரு துணைக்கதாபாத்திரத்தில் நடித்ததன் மூலம் வெள்ளித்திரையில் அறிமுகமானார். இப்படத்தில் அவர் தனது நடிப்பிற்காக 2015ம் ஆண்டு ஸ்டார் டஸ்ட் அவார்ட்ஸ் நிகழ்வில் சிறந்த திருப்புமுனை நடிப்பு விருதும் பெற்றார்.

சுக்லா 2016ம் ஆண்டு கலர்ஸ் டிவியின் கத்ரோன் கே கிலாடி என்ற ரியாலிட்டி ஷோவில் பங்கேற்று அதில் வெற்றியும் பெற்றார். அவர் கலர்ஸ் டிவியில் தில் ஸே தில் தக் என்ற இந்தி தொடரில் நடித்து வந்தார்.

இவர் கடந்த 2019 ஆம் ஆண்டில் பிரபல பாலிவுட் நடிகர் சல்மான் கான் தொகுத்து வழங்கிய பிக்பாஸ் 13 நிகழ்ச்சியின் வெற்றியாளர் ஆவார்.

2021 செப்டம்பர் 2 ஆம் தேதி காலை மாரடைப்பால் காலமானார்

மேற்கோள்கள்

வாழும் நபர்கள்
இந்தியத் தொலைக்காட்சி நடிகர்கள்
இந்திய நடிகர்கள்
1980 பிறப்புகள்
இந்தியத் திரைப்பட நடிகர்கள்
நண்டு தின்னி

நண்டு தின்னி (Crab-plover) அல்லது நண்டு உழவு (துரோமாசு ஆர்டியோலா) என்பது ஓர் நீர்ப் பறவை ஆகும். ஆனால் இதன் சொந்த குடும்பமான துரோமாடிடேவிலிருந்து போதுமான தனித்துவமானது பண்புகளுடையன. சரத்ரிபார்ம்களுடனான இதன் உறவு தெளிவாக இல்லை. சிலர் இதனை தடிமனான முழங்கால்களுடைய அல்லது ப்ராடின்கோல்களுடன் நெருங்கிய தொடர்புடையதாகக் கருதுகின்றனர். மற்றவர்கள் இதை ஆக் மற்றும் கடல் புறாக்களுடன் நெருக்கமானதாக கருதுகின்றனர். இது துரோமாசு பேரினத்தின் ஒரே சிற்றினமாகும். மேலும் முட்டைகளை அடைகாக்க உதவுவதற்காக தரையில் உள்ள வெப்பத்தை பயன்படுத்துவதில் நீர்ப்பறவைகளிலிருந்து தனித்துவமானது.

பெயர்

ஆங்கிலப்பெயர்     :Crab-Plover

விலங்கியல் பெயர்   : துரோமாசு ஆர்டியோலா Dromas ardeola

உடலமைப்பு
இப்பறவை உப்புக்கொத்தியை ஒத்திருக்கிறது. ஆனால் மிக நீண்ட சாம்பல் நிற கால்கள் மற்றும் ஆலா போன்ற வலுவான கனமான கருப்பு அலகு உள்ளது. இதன் கறுப்பு-வெள்ளை இறகுகள் மற்றும் நீண்ட கழுத்து நிமிர்ந்த தோரணையுடன் கூடிய கனமான அலகு இதை தனித்துவமாகவும் தெளிவாகவும் காட்டுகிறது. இதன் அலகு நண்டுகளைத் தின்ன ஏற்ற ஆற்றல் கொண்டதாக உள்ளது. இது பகுதி வலையுடைய கால்விரல்களைக் கொண்டுள்ளது. இதன் உடல் நீளம் 41 செ.மீ. ஆகும். பருத்த தலையுடன் உடலும் கழுத்தும் வாலும் வெள்ளை நிறத்துடன் காணப்படும். கருப்பான உடலைக் கொண்ட இதன் அலகு தடித்ததாகக் கருத்துக் குறுகியதாக இருக்கும். பருத்த வெள்ளையும் கருப்புமாக இப்பறவை இருக்கும். பறக்கும்போது  வெள்ளையான உடலும் கருப்பு நிறமான முதுகும் இறக்கைகளும் நன்கு மாறுபட்டு காட்சிதரும்.

ஆண் பறவைகளையும் பெண் பறவைகளையும் எளிதில் வேறுபடுத்தி பார்க்க முடியாது, ஆனால் ஆண் பறவைகளுக்கு கனமான மற்றும் நீண்ட அலகு உள்ளது. இப்பறவைகள் கூட்டம் பறக்கும்போது கோடுகள் அல்லது "V" வடிவங்களில் பறக்கின்றன.

காணப்படும் பகுதிகள்
தமிழகத்திற்கு  குறைந்த எண்ணிக்கையில் வலசை வரும் இதனைக் கடற்கரைப் படுகைகள், உப்பங்கழிகள், பவழத் திட்டுகள் ஆகியவற்றைச் சார்ந்து திரியக் காணலாம். சிறுகூட்டமாகவும் 50 வரையான குழுவாகவும் காணப்படும்.

உணவு

காலை மாலை அந்திகளில் தாவித்தாவி விரைந்து ஓடிக் கடற்கரையில் வாழும் நண்டுகளை இரையாகத் தேடித் தின்னும். அச்சம் கொள்ளும் இயல்புடையது என்பதால் எளிதில் நெருங்கிக் காண முடியாது. இதன் பழக்க வழக்கங்கள் அடுத்த கண் கிலேடியின் பழக்க வழக்கங்களை ஒத்தது. பறக்கும்போது தாமரைக் கோழி பறப்பதை நினைவூட்டும் வகையில் பறக்கும். வலசை வரும் போது இங்கு குரல் கொடுப்பதில்லை.

இனப்பெருக்கம்
இனப்பெருக்கம் பெர்சியன் வளைகுடாவில் பவளப் பாறைகளைக் ஆழமாகக் குடைந்து அளவில் பெரியதாக ஒரே ஒரு முட்டையிடும் விசித்திரப் பழக்கம் உடையது.

மேற்கோள்கள்

வெளி இணைப்புகள்
Crab Plover videos, photos & sounds on the Internet Bird Collection

ஆப்பிரிக்கப் பறவைகள்
முதுகெலும்பிகள்
நீர்ப் பறவைகள்
உள்ளான்கள்
தமிழ்நாட்டில் காணப்படும் பறவைகள்
இந்தியப் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மத்திய கிழக்குப் பறவைகள்
ரஷ்மி தேசாய்

ரஷ்மி தேசாய் என்பவர் ஓர் இந்திய நடிகையும் மாடலும் ஆவார். இவர் உத்தரன் என்ற இந்தி தொடரில் நடித்ததன் மூலம் புகழ்பெற்றார். இந்தி தொலைக்காட்சிகளின் நடன நிகழ்ச்சிகளிலும் உண்மைநிலை நிகழ்ச்சிகளிலும் பங்கேற்றுள்ளார். தற்போது இவர் தில் ஸே தில் தக் என்ற கலர்ஸ் டிவியின் தொடரில் நடித்து வருகிறார்.

சின்னத்திரை வாழ்க்கை
தொடக்கத்தில் போச்புரி பட நடிகையாக அறியப்பட்ட ரஷ்மி தேசாய் 2006ஆம் ஆண்டு ஜீ தொலைக்காட்சியின் ராவண் என்ற தொடரில் மண்டோதரியாக நடித்ததன் மூலம் சின்னத்திரை உலகில் அறிமுகமானார். அதன் பிறகு ஒருசில தொடர்களில் நடித்திருந்தாலும் இவர் பரவலாக அறியப்படவில்லை. பிறகு 2008 ஆம் ஆண்டு அவர் நடித்த உத்தரன் தொடர் அவரது சின்னத்திரை வாழ்க்கையில் ஒரு முக்கிய திருப்புமுனையாக அமைந்தது. அதன் மூலம் இவர் பல விருதுகளையும் பெற்றுள்ளார். தற்போது இவர் சித்தார்த் சுக்லாவிற்கு ஜோடியாக தில் ஸே தில் தக் என்ற தொடரில் நடித்து வருகிறார்.

ரஷ்மி தேசாய் ஜலக் திக்லா ஜா, கத்ரோன் கே கிலாடி உள்ளிட்ட பல நடன மற்றும் உண்மைநிலை நிகழ்ச்சிகளில் பங்கேற்றுள்ளார். மேலும் ஸ்டார் ப்ளஸ் டிவியின் நச் பலியே-7 நடன நிகழ்ச்சியில் தன் கணவர் நந்திஷ் சந்துவுடன் கலந்து கொண்டு அதில் இரண்டாம் இடம் வென்றார்.

சொந்த வாழ்க்கை
ரஷ்மி தேசாய் 2012 ஆண்டு தன்னுடன் உத்தரன் தொடரில் நடித்த நந்திஷ் சந்து என்பவரை திருமணம் செய்து கொண்டார். பிறகு அவருடன் ஏற்பட்ட மனக்கசப்பு காரணமாக 2016 ஆம் ஆண்டு மணமுறிவு செய்தனர்.

விருதுகள் மற்றும் பரிந்துரைகள்

மேற்கோள்கள்

வாழும் நபர்கள்
இந்தித் திரைப்பட நடிகைகள்
இந்தியத் தொலைக்காட்சி நடிகைகள்
இந்திய நடிகைகள்
1986 பிறப்புகள்
அயோத்தியாபட்டினம் கோதண்டபாணி ராமர் கோயில்

அயோத்தியாபட்டினம் கோதண்டராமசுவாமி கோயில் (Kodandaramaswamy Temple, Ayodhyapatinam) என்பது தமிழ்நாட்டில் சேலம் மாவட்டம், மையப் பகுதியில் அயோத்தியாபட்டினம் என்னும் ஊரில் அமைந்துள்ள ராமர் கோயிலாகும். இக்கோயில் சேலம் பழைய பேருந்து நிலையத்தில் இருந்து 10 கி.மீ. தொலைவில் அமைந்துள்ளது.

தொன்மம் 
ராவணன் வரதம் முடிந்து ராமன், சீதை, லட்சுமணன், அனுமன், சுக்கிரீவன், விபீடணன்  மற்றும் படை வீரர்களுடன் அயோத்தி திரும்பிய பொது இங்கு தங்கி இரவு ஓய்வெடுத்தனர். அதற்குள் பட்டாபிஷேகம் செய்ய வேண்டிய நாள், நட்சத்திரம் நெருங்கி விட்டதை உணர்ந்து   அயோத்தி செல்வதற்கான காலம் தாமதமானதல் இங்கேயே பட்டாபிஷேகம் நடைபெற்றது. என்ற தொன்மக்கதை இத்தலம் குறித்து நிலவுகிறது.

கட்டடக்கலை 
இந்தக் கோயிலானது ஐந்து நிலை இராசகோபுரத்தையும், உயரமான விளக்குத் தூணையும் கொண்டு கிழக்கு நோக்கி அமைந்துள்ளது. விளக்குத் தூணின் அடியில் கருடாழ்வார், சங்க சக்கர உருவங்கள் காணப்படுகின்றன. இக்கோயிலில் விநாயகர், கருடாழ்வர், ஆஞ்சநேயர், ஆழ்வர்கள் சிற்றாலயங்களும் உள்ளன. கருவறையின் முன்புறம் இருபுறங்களிலும் துவாரபாலகர் சிலைகள் காணப்படுகின்றன. கருவறையில் இராமர் பட்டாபிசேகக் கோலத்தில் காட்சியளிக்கிறார். பொதுவாக வைணவக் கோயில்களில் தாயார் வலப்புறத்தில் இருப்பார். ஆனால் இத்தலத்தில் இடப்புறத்தில் தாயார் எழுந்தருளியுள்ளார். அருகில் கருடாழ்வார் இராமரை வணங்கி நின்ற நிலையில் உள்ளார்.  

கோயில் பிரகாரத்தில் தெற்கு நோக்கியவாறு ஆனுமார் அருள் பாலிக்கிறார். பன்னிரு ஆழ்வார்களுக்கு இங்கு தனிச் சந்நிதியில் உள்ளனர். இக்கோயியில் 28 தூண்களை உடைய மகா மண்டபம் உள்ளது. இந்த மண்டபத்தில் உள்ள தூண்களில் கண்ணன் கோபியரோடு நீராடுதல், பாற்கடலில்  பள்ளிகொண்ட பெருமாள், இராமர் பட்டாபிசேகக் காட்சி, பரதன் சத்ருக்னன் சிற்பம் போன்றவை தூணில் செதுக்கபட்டுள்ளன. இக்கோயிலைக் கட்டியதாக கருதப்படும் திருமலை நாயக்கரின் உருவமமும், அவரது தேவியின் உருவமும் தூணில் செதுக்கபட்டுள்ளன. இந்த மண்டபத்தில் உள்ள ஒரே தூணில் தசாவதாரக் காட்சிகள் அனைத்தும் செதுக்கபட்டுள்ளன. இவ்வாறு சிற்பக் கலைக்கு எடுத்துக் காட்டாக இக்கோயில் அமைந்துள்ளது. இக்கோயிலின் உட் கூறையில் கஜேந்திரமோட்சம், கண்ணனின் சிறுவயது குறும்புகள் போன்றவை ஓவியங்களாக தீட்டபட்டுள்ளன. இங்குக் கோயில் குளம், கோயில் தேர் போன்றவை உள்ளன.

நிருவாகம் 
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசித் திருவிழா, பங்குனித் திருவிழா, இராம நவமி, நவராத்திரி போன்ற நாட்களில் இத்தல இறைவன் பலவேறு வாகனங்களில்  எழுந்தருளி, வீதியுலா செல்வார்.

வெளி இணைப்புகள்
கோயில் அமைவிடம்
 கோயில் வரலாறு

மேற்கோள்கள் 

சேலம் மாவட்டத்திலுள்ள ராமர் கோயில்கள்
வெங்கட்ரமண திருக்கோயில், ஓமலூர் (சேலம்)

அருள்மிகு பிரசன்ன வெங்கட்ரமண சுவாமி திருக்கோயில்  சேலம் மாவட்டம்  ஓமலூர் வட்டம் சின்னத்திருப்பதி அருகே காருவள்ளி என்னும் ஊரில் அமைந்துள்ளது.

தல வரலாறு
சுயம்பு வாக தோன்றிய கோயில் இதுவாகும்.ஒரு பசு தினமும் இந்த இடத்தில் இருந்த புற்றின் மேல் பால் சொரிந்தது.புற்றின் அடியில் பெருமாள் சிலை காணப்பட்டது. பின்னர் இங்கு கோயில் கட்டப்பட்டது.

வெளி இணைப்புகள்
  கோயில் தகவல்
  கோயில் அமைவிடம்

சேலம் மாவட்டத்திலுள்ள பெருமாள் கோயில்கள்
பட்டம் தாணு பிள்ளை

பட்டம் தாணு பிள்ளை (Pattom Thanu Pillai) (15 சூலை 1885 - 27 சூலை 1970), இந்திய விடுதலை இயக்க வீரரும், காந்தியவாதியும், சிறந்த நிர்வாகியும், வழக்கறிஞரும், அரசியல்வாதியும் ஆவார். திருவாங்கூர்-கொச்சி  சமஸ்தானத்தில் முதலமைச்சராகப் பணியாற்றியவர்.

ஆந்திரப் பிரதேசம் மற்றும் பஞ்சாப் மாநில ஆளுநராக பணியாற்றிய பட்டம் தாணு பிள்ளை, இ. எம். எஸ். நம்பூதிரிப்பாடுக்குப் பின்னர் 22 பிப்ரவரி 1960 முதல் 25 செப்டம்பர் 1962 முடிய கேரளா மாநிலத்தின் இரண்டாவது முதலமைச்சராக பதவியேற்றவர்.

மேற்கோள்கள் 

1885 பிறப்புகள்
1970 இறப்புகள்
இந்திய விடுதலைப் போராட்ட வீரர்கள்
கேரள முதலமைச்சர்கள்
இருபதாம் நூற்றாண்டு இந்திய அரசியல்வாதிகள்
திருவாங்கூர்-கொச்சி சட்டமன்ற உறுப்பினர்கள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
தான்யா

தான்யா தென்னிந்தியத் திரைப்பட நடிகை ஆவார். 
2016 ஆம் ஆண்டு சசிக்குமார் நடித்த  பலே வெள்ளையத்தேவா என்ற  திரைப்படம் மூலம் கதாநாயகியாக திரைப்படத்துறைக்கு அறிமுகமானர். பின் அருள்நிதியுடன் இணைந்து பிருந்தாவனம் என்ற திரைப்படத்தில் நடித்தார். தற்போது விஜய் சேதுபதியுடன் இணைந்து கருப்பன் படத்தில் நடிக்கிறார்.

தான்யா நடித்த தமிழ்ப்படங்கள்

மேற்கோள்கள்
கருப்பன் படம் 

1990 பிறப்புகள்
வாழும் நபர்கள்
தமிழ்த் திரைப்பட நடிகைகள்
மகாகாளி குகைகள்

மகாகாளி குகைகள் (Kondivite Caves) மகாராட்டிரா மாநிலத்தின், மும்பைக்கு அருகமைந்த அந்தேரி கிழக்கில் உள்ள  19 குடைவரை குகைகளின் தொகுப்பாகும்.   

இந்த பௌத்தக் குடைவரைக் குகைகள் கிமு முதல் நூற்றாண்டு முதல் கிபி ஆறாம் நூற்றாண்டு முடிய வடிக்கப்பட்டவை ஆகும்.

இக்குடைவரைக் குகைகளில் பௌத்த பிக்குகள் தங்குவதற்கான  சிறு சிறு விகாரைகள் குடையப்பட்டுள்ளன.

இங்குள்ள 19 குகைகளின் தொகுப்பில் குகை எண் 9ல் சிதிலமடைந்த புத்தரின் சிற்பங்கள் மற்றும் பௌத்த இலக்கியங்கள் கூறும் சிற்பங்கள் உள்ளன.

இதனையும் காண்க
 பௌத்த யாத்திரைத் தலங்கள்
 இந்தியக் குடைவரைக் கோயில்கள்

மேற்கோள்கள்

வெளி இணைப்புகள் 
 MAHAKALI CAVES (KONDIVITA CAVES)
 Mahakali or Kondivite Caves, Andheri
Mahakali caves ancient caves Mumbai  காணொலி

மகாராட்டிரத்தில் உள்ள குகைகள்
இந்தியக் குடைவரைக் கோயில்கள்
மும்பை புறநகர் மாவட்டம்
தில்லி போர் (1803)

தில்லி போர் (Battle of Delhi), புந்தேல்கண்ட் பகுதியில் இரண்டாம் ஆங்கிலேய மராத்தியப் போர் நடந்து கொண்டிருந்த காலத்தில், தில்லியில் மராத்தியப் பேரரசின் படைகளுக்கும், பிரித்தானியக் கிழக்கிந்திய கம்பெனிப் படைக்களுக்கும் 11 செப்டம்பர் 1803ல் நடைபெற்ற போராகும்.

இப்போரில் மராத்தியப் படைக்களுக்கு தௌலத் ராவ் சிந்தியா  தலைமை வகித்தார். ஆங்கிலேயப் படைகளுக்கு   ஜெராடு லேக்  மற்றும் லூயிஸ் பெர்கின்    ஆகியோர் தலைமை வகித்தனர்.  
யமுனை ஆற்றின் கரையில் உள்ள பர்பத்கஞ்ச்  எனுமிடத்தில் நடைபெற்ற இப்போரின் முடிவில், மராத்தியப் படைகள் தோற்றது. தில்லியை ஆங்கிலேயர்கள் கைப்பற்றினர்.

மேற்கோள்கள்

Fanshawe, Herbert Charles. Delhi past and present p. 68 
Marshman, John Clark. The History of India, from the earliest period to the close Lord Dalhousie's administration, Volume 2

இந்தியப் போர்கள்
தில்லியின் வரலாறு
மராட்டியப் பேரரசு
19 ஆம் நூற்றாண்டுப் போர்கள்
சூத்திரகர்


சூத்திரகர் (Shudraka)  (IAST: ) பரத கண்டத்தில் கிபி நான்காம் நூற்றாண்டில்,
உஜ்ஜைன் நாட்டை ஆண்ட மன்னரும், சமஸ்கிருத மொழி நாடக ஆசிரியரும் ஆவார். மன்னர் சூத்திரகர், மிருச்சகடிகம்  _ (மண்ணியல் சிறுதேர் - The Little Clay Cart),  வினவாசவத்தை (Vinavasavadatta),  பாணர்  (bhana) (short one-act monologue), மற்றும் பத்மபிரபிரித்தகா (Padmaprabhritaka).  போன்ற சமஸ்கிருத நாடகங்களை இயற்றியவர் ஆவார்.

மனித உறவுகளின் உன்னதங்களைக் கிளர்ந்தெழத்தூண்டும் " மிருச்சகடிகம்" நாடகம், மன்னர் சூத்திரகரால் கிபி நான்காம் நூற்றாண்டில் இயற்றபப்ட்டது.

சூத்திரகரின் சிறப்புகள்
மன்னர் சூத்திரகர் அஸ்வமேத யாகத்தை முடித்து,  தமது 110வது வயதில், தன் மகனுக்கு முடிசூட்டியப் பின்னர் காடுறை வாழ்க்கை மேற்கொண்டவர். சூத்திரகர் ரிக் வேதம், சாம வேதம், கணக்கியல், காமசாஸ்திரம் கற்றதுடன், காட்டு யாணைகளை பிடித்து, பயிற்சி அளித்து, அவைகளை யாணைப்படையில் சேர்க்கும் கலையை அறிந்தவர் .

சூத்திரகர் இயற்றிய மிருச்சகடிகம் எனும் நூல் உலகின் பல மொழிகளில் மொழி பெயர்க்கப்பட்டும், நாடகமாகவும் அரங்கேற்றப்பட்டுள்ளது. சங்கரதாஸ் சுவாமிகள் மிருச்சகடிக நாடகத்தை தமிழில் அரங்கேற்றியுள்ளார்.

இந்தியவியல் அறிஞரான பார்லே பி. ரிச்சர்டு, சூத்திரகர் என்பது தொன்மவியல் பெயராக இருக்கும் என்றும், மிருச்சகடிக நாடக நூலின் ஆசிரியர் இதுவரை எவராலும் அறியப்படவில்லை எனக் கூறுகிறார்.   
கிபி மூன்றாம் நூற்றாண்டில் வாழ்ந்த ஈஸ்வரதாசின் தந்தையான இந்திராணி தத்தா அல்லது சிவதத்தன் எனும் ஆபிர நாட்டு மன்னரின் புனை பெயரே சூத்திரகர் எனச் சில பண்டைய வரலாற்றாசிரியர்கள் கருதுகிறார்கள்.

அடிக்குறிப்புகள்

மேற்கோள்கள்
 Ryder, Arthur William. Translator. The Little Clay Cart (Mrcchakatika): A Hindu Drama attributed to King Shudraka, Cambridge, Ma: Harvard University Press, 1905.

வெளி இணைப்புகள்
 
 
 The Little Clay Cart by Shudraka, translated by Arthur W. Ryder (1905).
 Sudraka Biography

கவிஞர்கள்
இந்தியக் கவிஞர்கள்
இந்திய எழுத்தாளர்கள்
சமசுகிருத இலக்கியம்
சமசுகிருத நூலாசிரியர்கள்
நாடகாசிரியர்கள்
சமசுகிருத அறிஞர்கள்
இந்திய அரசர்கள்
ஜேம்ஸ் கூட்டன்

ஜேம்ஸ் கூட்டன்  (James Hutton  3 சூன் 1726 - 26 மார்ச்சு 1797) என்பவர் ஸ்காட்லாந்தைச் சேர்ந்த புவியியல் ஆராய்ச்சியாளர், மருத்துவர், வேதியியலாளர், மற்றும் இயற்கையாளர் ஆவார். நவீன புவியியலின் தந்தை என மதிக்கப்படுகிறார்.

இளமையும் கல்வியும்

எடின்பர்க்கில் பிறந்தார். எடின்பர்க் பள்ளியிலும்  பின்னர் எடின்பர்க் பல்கலைக்கழகத்திலும்  படித்தார். 17 ஆம் அகவையில் ஒரு வழக்கறிஞரிடம் பயிற்சி பெற்றார். ஆனாலும் வேதியல் ஆய்வுகளில் ஆர்வம் காட்டினார்  எடின்பர்க் பல்கலைக்கழகத்தில் மருத்துவப் பாடம் கேட்டார். பின்னர் பாரிசு பல்கலைக் கழகத்தில் படித்து மருத்துவர் ஆனார்.

ஆய்வுப் பணிகள்

புவியின் சீர்மைத் தன்மை (யூனீபாரமிடேரியனிஸம்) என்னும் அடிப்படைக் கோட்பாட்டை முதன் முதலாக வகுத்தவர். பூமியின் மேல் தட்டின் இயல்புகளை ஆராய்ந்தவர். புவி இப்போது இருப்பது போல எப்பொழுதும் இருந்து வருகிறது என்ற கருத்தைச் சொன்னார்.

பூமியின் கோட்பாடு என்ற பெயரில் ஒரு நூலை  எழுதினார். அந்த நூல்  இரண்டு தொகுதிகளில் வெளிவந்தது. மூன்றாம் தொகுதியை எழுதும்போது ஜேம்ஸ் கூட்டன் இறந்துவிட்டார். அவரது எழுத்து நடை எளிதில் புரிந்துகொள்ள முடியாமல் இருந்தது என அறிஞர்கள் கருதுகிறார்கள். எனவே   இவருடைய நெருங்கிய நண்பர் ஜேம்ஸ் பிளேபேர் என்பவர் ஜேம்ஸ் கூட்டனின் நூலின் கருத்துக்களை தெளிவாக விளக்கி ஒரு நூலில் எழுதினார்.

மேலும் சார்லசு லையில் என்ற ஸ்காட்லாந்தைச் சேர்ந்த மற்றொரு புவியியலாளர் ஜேம்ஸ் கியூட்டனின் புரட்சிக் கருத்துக்களை விளக்கப்படுத்திப் பிரபலமாக்கினார்.

மேற்கோள்கள்

இசுக்காட்லாந்து அறிவியலாளர்கள்
பிரித்தானியப் புவி அறிவியலாளர்கள்
1726 பிறப்புகள்
1797 இறப்புகள்
எடின்பரோ பல்கலைக்கழக முன்னாள் மாணவர்கள்
ஜாஸ்மின் பசின்

ஜாஸ்மின் பசின் என்பவர் ஓர் இந்திய நடிகையும் மாடலும் ஆவார். இவர் ஜீ டிவியின் தஷன்-யே-இஷ்க் தொடரில் டிவிங்கிள் தனேஜா மற்றும் கலர்ஸ் டிவியின் தில் ஸே தில் தக் தொடரில் டெனி என்ற கதாப்பாத்திரங்களில் நடித்ததன் மூலம் பரவலாக அறியப்பட்டார்.

இவர் 2011ம் ஆண்டு சிம்பு நடித்த வானம் என்ற தமிழ்ப்படம் மூலம் வெள்ளித்திரை உலகில் அறிமுகமானார். அதன் பிறகு சில தென்னிந்திய திரைப்படங்களில் நடித்துள்ளார்.

திரைப்படங்கள்

விருதுகள்

மேற்கோள்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகைகள்
இந்தியத் தொலைக்காட்சி நடிகைகள்
இந்திய நடிகைகள்
1990 பிறப்புகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
துவைதாத்வைதம்

துவைதாத்வைதம் (Dvaitadvaita), நிம்பர்க்கரால் 11ம் நூற்றாண்டில் ஏற்படுத்தப்பட்ட சித்தாந்தம் ஆகும். இவரின் துவைத அத்வைத தத்துவம் பரம்பொருளுக்கும், தனிப்பட்ட சீவன்களுக்கும் உள்ள  பேதத்தில் அபேதம்    (வேற்றுமையில் ஒற்றுமை) என்பது கதிரவனுக்கும் அதன் கதிர்களுக்கும் உள்ள உறவு போன்றது. அல்லது நெருப்புக்கும் அதன் நெருப்புத்துளிகளுக்கும் உள்ள உறவு போன்று, பரமாத்மாவிற்கும், சீவர்களுக்கும் உள்ள உறவு, வேற்றுமையில் ஒற்றுமை காண வேண்டும் என்பதே துவைதாத்வைதத்தின் கொள்கையாகும்.

மேற்கோள்கள்

இந்து மெய்யியல் கருத்துருக்கள்
இந்திய மெய்யியல்
இந்திய தொன்மவியல்
நியூட்டன் (திரைப்படம்)

நியூட்டன் (Newton ) என்பது 2017 ஆண்டைய இந்தித் திரைப்படமாகும். இப்படத்தை உடன் எழுதி இயக்கியவர் அமித் வி. மசார்கார்.  இப்படத்தின் நட்சத்திரங்கள்   தேசிய விருது பெற்ற ராஜ்குமார் ராவ், பங்கஜ் திரிபாதி, அஞ்சலி பாட்டீல், ரகுபிர் யாதவ் ஆகியோராவர்.

இப்படத்தை டிரிஷியம் பிலிம்ஸ் நிறுவனத்தின் மனிஷ் முந்த்ரா தயாரித்துள்ளார். அமித் மசார்கார் இயக்கிய இரண்டாவது படம் இது. அவரது முதல்படம் 2013 ஆம் ஆண்டில் வெளியான படமான சுலேமணி கீதாவுக்கு ஆகும்.

நியூட்டன் திரைப்பமானது 67 வது பெர்லின் சர்வதேச திரைப்பட விழாவில் திரையிடப்பட்டது, மற்றும் வட அமெரிக்க டிரிபேகா திரைப்பட விழாவில் சர்வதேச சர்வதேச கதைப் போட்டித் தொடரில் திரையிடப்பட்டது. மேலும்   இது 90 வது அகாடமி விருதுகளில் சிறந்த வெளிநாட்டு மொழி திரைப்படத்திற்கான போட்டிக்கு இந்தியாவின் சார்பில் போட்டியிட தேர்ந்தெடுக்கப்பட்டது.

கதை 
தேர்தலுக்காக பழங்குடி மக்களிடையே, ‘உங்களுக்கு மடிக்கணிணியும், செல்பேசியும் தருகிறோம்’ என்று பரப்புரை செய்து வாக்கு சேகரிக்க வரும் பழங்குடி அரசியல் தலைவர் ஒருவரை மாவோயிஸ்ட்டுகள் சுட்டுக்கொல்வதிலிருந்து இந்தப் படம் தொடங்குகிறது.

கதையின் முதன்மைக் கதாபாத்திரமான நுட்டன் குமார். நண்பர்கள், உறவினர்கள் போன்றோரின் கிண்டலின் காரணமாக, தனது பெயரை நியூட்டன் என்று மாற்றிக்கொள்கிறான். இந்த மத்திய தர இளைஞனுக்கு ஆட்சியர் அலுவலகத்தில் வேலை பார்கிறான். சரியான நேரத்துக்கு அலுவலகம் வந்து சரியான நேரத்துக்கு புறப்படும் பொறுப்புமிக்க அரசு ஊழியன். ‘எதையாவது மாற்றாத வரை, எதுவுமே மாறாது’ என்ற விஞ்ஞானி நியூட்டனின் தத்துவத்தின் மீது நம்பிக்கை வைத்திருப்பவன்.

இந்நிலையில் நாடாளுமன்ற தேர்தல் பணிக்காக சத்தீஸ்கர் மாநிலத்துக்கு அனுப்பப்படுகிறான். இது அவனுடைய வாழ்க்கையையும், இந்த நாட்டையும் புரிந்துகொள்ள நாடாளுமன்றத் தேர்தல் பணி அமைகிறது. சுரங்க நிறுவனங்களின் சுரண்டல், மாவோயிஸ்ட்டுகளுக்கும் பாதுகாப்புப் படையினருக்கும் இடையில் மாட்டிக் கொண்டு திண்டாடுதல், வறுமை, கல்வி, மருத்துவம், சாலை போன்ற அடிப்படைத் தேவைகள் பூர்த்தி செய்யப்படாதது உள்ளிட்ட காரணங்களால், மத்திய, மாநில அரசுகளின் மீது அங்குள்ள பழங்குடிகள் நம்பிக்கை அற்று உள்ளனர். எனவே, அவர்களுக்குத் தேர்தல் மீதும் நம்பிக்கை இல்லை.

இதைப் புரிந்துகொள்ளாத நியூட்டன், எப்படியும் தேர்தலை, விதிமுறைப்படி நடத்தியே ஆக வேண்டும் என்பதில் பிடிவாதமாக இருக்கிறான். அந்தப் பிடிவாதம் அவனுக்கு வெற்றியைத் தந்ததா, இல்லையா என்பது மீதிப் படம். எல்லாச் சட்டங்களையும் வைத்துக்கொண்டு, எதையும் சரிவரப் பின்பற்றாத ஒரு அமைப்பில், ஒருவர் மட்டும் நேர்மையாக இருந்து என்ன செய்ய முடியும் என்ற கேள்வியை இந்தப் படம் எழுப்புகிறது. ஆனால், நேர்மையாக இருப்பதன் மூலம் ஒரு சிறிய மாற்றத்தையாவது நிகழ்த்திவிட முடியும் என்ற நம்பிக்கையையும் இந்தப் படம் உருவாக்குகிறது.

வரவேற்பு  
நியூட்டன் திரைப்படம் பெர்லின் சர்வதேசத் திரைப்பட விழாவில் திரையிடப்பட்டு வரவேற்பை பெற்றது. மேலும் இது  கருத்துக்களப் பிரிவ்வில் சிறந்த படத்திற்கான சிஐசிஏஇ விருதையும் வென்றது. 
கலிபோர்னியாவின் லாஸ் ஏஞ்சல்ஸ்சின், ஹாலிவுட்டில் உள்ள டால்பி அரங்கில் 2018 மார்ச் 4 அன்று நடைபெறும் 90 வது அகாடமி விருதுகளுக்காக இந்தியாவின் அதிகாரப்பூர்வமாக இது நுழைகிறது. நியூட்டன் படமானது இந்திய ஒன்றிய அரசிடமிருந்து ஒரு கோடி ரூபாய் மானியம் பெறும் முதல் இந்திய திரைப்படமாகும்.

வெளியீடு 
நியூட்டன் திரைப்படமானது 2017 செப்டம்பர் 22 அன்று இந்தியாவில் 350 அரங்குகளில் திரையிடப்பட்டது.

விருதுகள்

மேற்கோள்கள் 

2017 இந்தித் திரைப்படங்கள்
இந்திய இந்தித் திரைப்படங்கள்
ஆரவ்

ஆரவ் (Arav, இயற்பெயர்: நபீசு கிசார், Nafeez Kizar) தமிழ்நாட்டைச் சார்ந்த திரைப்பட நடிகரும், தொலைக்காட்சி நடிகரும் ஆவார். ஆரவ், தமிழ் விஜய் தொலைக்காட்சியில் ''2017 பிக் பாஸ் நிகழ்ச்சியின் முதல் பருவ வெற்றியாளர் ஆவார்.

இவரது சொந்த ஊர் திருச்சி, படித்து முடித்த பிறகு  தனியார் நிறுவனத்தில் வேலை பார்த்தவர், சிறு வயது முதலே நடிப்பில் ஆர்வம் கொண்ட இவர் பார்த்த வேலையை விட்டுவிட்டு வடிவழகு செய்ய தொடங்கினார். பிறகு விஜய் டிவி நடத்தும் பிக் பாஸ் நிகழ்ச்சியில் கலந்து கொண்டு வெற்றியாளர் ஆனார் .

நடித்த திரைப்படங்கள் 
 ஓ காதல் கண்மணி, 2016
 சைத்தான், 2017
 மார்க்கெட் ராஜா எம்.பி.பி.எஸ், 2019
 கலகத் தலைவன், 2022
 மாருதி நகர் போலிஸ் ஸ்டேசன், 2023

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
1990 பிறப்புகள்
ஸ்ரிதி ஜா

ஸ்ரிதி ஜா என்பவர் ஓர் இந்திய தொலைக்காட்சி நடிகை ஆவார். இவர் 2006ஆம் ஆண்டு டிஸ்னி இந்தியா தொலைக்காட்சியின் தூம் மசாவோ தூம் என்ற இந்தி தொடரின் மூலம் சின்னத்திரை உலகில் அறிமுகமானார். அதன் பிறகு அவர் பல இந்தி தொடர்களில் நடித்துள்ளார். இவர் குங்கும் பாக்யா என்ற தொடரில் பிரக்யா என்ற கதாபாத்திரத்தில் நடித்ததன் மூலம் புகழ்பெற்றார். அந்தத் தொடருக்காக அவர் பல விருதுகளும் பெற்றுள்ளார்.

தற்போது அவர் ஜீ டிவியில் ஒளிபரப்பாகும் குங்கும் பாக்யா மற்றும் குந்தலி பாக்யா ஆகிய இரு தொடர்களில் நடித்து வருகிறார்.

விருதுகள்

மேற்கோள்கள்

வெளி இணைப்புகள்

 
  இன்ஸ்டாகிராமில் ஸ்ரிதி ஜா
 

வாழும் நபர்கள்
இந்தித் திரைப்பட நடிகைகள்
இந்தியத் தொலைக்காட்சி நடிகைகள்
இந்திய நடிகைகள்
1986 பிறப்புகள்
வெண்மார்புச் சிரிப்பான்

வெண்மார்புச் சிரிப்பான் என்பது சாம்பல் மார்பு சிரிப்பான் (Grey-breasted laughingthrush) என்றழைக்கப்படுகிறது. இப்போது இவை இரண்டு சிற்றினங்களாக பழனி சிரிப்பான் மற்றும் அசம்பு சிரிப்பான் பிரிக்கப்பட்டுள்ளன.

பெயர்கள் 
தமிழில்           :வெண்மார்புச் சிரிப்பான்

ஆங்கிலப்பெயர்   :Grey-breasted Laughingthrush 
 
அறிவியல் பெயர் :Montecincla meridionale

உடலமைப்பு 

20 செ.மீ. - சிலேட் பழுப்பு நிறத்தலையும் ஆலிவ் பழுப்பு நிற உடலும் கொண்டது. தொண்டை, கன்னம், மார்பு ஆகியன சாம்பல் நிறம், வயிறு வெளிர் சிவப்பு.

காணப்படும் பகுதிகள்
நீலகிரி, கொடைக்கானல், ஆனைமலை சார்ந்த மலைப் பகுதிகளில் பசுமைமாறாக் காடுகளையும் மலைவாசிகள் குடியிருப்புகளையும் அடுத்துக் காணலாம். 6 முதல் 12 வரையான குழுவாகப் காணப்படும்.

உணவு 
6 முதல் 12 வரையான குழுவாகப் புதர்களிடையே தாவித் திரிந்து புழபூச்சிகள், சிறுகனிகள் முதலியனவற்றை இரையாகத் தேடித் தின்னும்.

இனப்பெருக்கம் 
அச்சம் ஏற்பட்டால் பதுங்கி ஒளிந்து கொள்ளும். உரக்கச் சீழ்க்கை ஒலி எழுப்பியும் குழு முழுதும் ஒன்றாகச் சிரிப்பது போல கலகலத்தும் மாங்குயில் போல இனிய குரலில் கூவியும் தனது இருப்பை அறிவிக்கும். ஓடிப் புதர்களிடையே மறையும் போது விட்-விட்-விட் என சிறு குரலெழுப்பும்.
டிசம்பர் முதல் ஜூன் வரை தனித்து நிற்கும் புதர்களிடையே வெளியே தெரியாதபடி மறைவாகப் கோப்பை வடிவிலான கூடமைத்து 2 முட்டைகள் இடும்.

மேற்கோள்கள்

குருவிகள்
தமிழ்நாட்டில் காணப்படும் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
வைஷ்ணவி மஹந்த்

வைஷ்ணவி மஹந்த் என்பவர் ஓர் இந்திய நடிகை ஆவார். இவர் தூர்தர்ஷன் தொலைக்காட்சியில் ஷக்திமான் என்ற தொடரில் கீதா விஷ்வாஸாக நடித்ததன் மூலம் பரவலாக அறியப்பட்டார். பிறகு பல இந்தி தொடர்களில் நடித்துள்ளார்.  மேலும் பம்பாய் கா பஹு, லாட்லா,  புல்புல் போன்ற பாலிவுட் படங்களில்  நடித்துள்ளார். தற்போது இவர் கலர்ஸ் டிவியின் தில் ஸே தில் தக் என்ற இந்தி தொடரில் நடித்து வருகிறார்.

சின்னத்திரை வாழ்க்கை
வைஷ்ணவி மஹந்த் 1988ஆம் ஆண்டு வீரானா என்ற இந்தி படத்தில் குழந்தை நட்சத்திரமாக நடித்ததன் மூலம் நடிப்பு தொழிலில் முதன்முதலாக அடியெடுத்து வைத்தார். பிறகு ஒருசில படங்களில் துணை கதாபாத்திரங்களில் நடித்து வந்தார். 1998ஆம் ஆண்டு ஷக்திமான் என்ற தொடரில் முதன்மை நடிகையாக நடித்ததன் மூலம் அவர் சின்னத்திரை உலகில் நுழைந்தார். அத்தொடரில் இவர் நடித்த கீதா விஷ்வாஸ் என்ற நிருபர் கதாபாத்திரம் பெரிதும் போற்றப்பட்டது. இவ்வாறு அவர் தான் நடித்த முதல் தொடரிலேயே புகழ் பெற்று விட்டார்.

பிறகு பல இந்தி தொடர்களில் அம்மா கதாபாத்திரத்தில் நடிக்க ஆரம்பித்தார். அவற்றுள் அவர் நடித்த பாஸ்கர் பாரதி, மிலே ஜப் ஹம், ஸப்னே சுஹானே லடக்பன் கே மற்றும் தஷன்-யே-இஷ்க் போன்ற தொடர்கள் குறிப்பிடத்தக்கவை ஆகும். தற்போது அவர் தில் ஸே தில் தக் என்ற தொடரில் சித்தார்த் சுக்லாவின் அம்மாவாக நடித்து வருகிறார்.

விருதுகள் மற்றும் பரிந்துரைகள்

மேற்கோள்கள்

வாழும் நபர்கள்
இந்தியத் தொலைக்காட்சி நடிகைகள்
இந்தியத் திரைப்பட நடிகைகள்
இந்திய நடிகைகள்
1988 பிறப்புகள்
1974 பிறப்புகள்
20 ஆம் நூற்றாண்டின் இந்திய நடிகைகள்
உடையாள்

ஆங்கிலேயர்களை எதிர்த்துத் தமிழ் மண்ணில் நடைபெற்ற அந்நிய எதிர்ப்புப் போராட்டத்தில் மாவீரன் அழகுமுத்துக்கோன்,சின்ன அழகுமுத்துக்கோன்பூலித்தேவன், வீரபாண்டிய கட்டபொம்மன், சுந்தரலிங்கனார், ஒண்டிவீரனார் போன்ற தியாகிகள் பட்டியலில் சிவகங்கைச் சீமையின் இராணி வேலு நாச்சியார் மருதுபாண்டியர்களின் வீரம் செறிந்த வரலாறுகள் காலத்தால் அழிக்க முடியாதவை. 1750 காலகட்டத்தில் ஏறக்குறைய பூலித்தேவரும் ஒண்டிவீரரும் நெல்லைச் சீமையில் ஆங்கிலேயரை எதிர்த்துப் போரிட்ட காலகட்டத்திற்குப் பிறகு சிவகங்கைச் சீமையில் முத்துவடுகநாத பெரிய உடையாத் தேவர் ஆங்கிலேயரையும் அவர்களது கூட்டாளியான ஆற்காடு நவாப்புகளையும் எதிர்த்துப் போரிட்டுக் கொண்டிருந்தார். ஒரு கட்டத்தில் சூழ்ச்சியால் முத்துவடுகநாதர் எதிரிகளால் கொல்லப்படு கிறார். உடன் அவரது இரண்டாவது மனைவி கவுரி நாச்சியாரும் கொல்லப்படுகிறார். இந்நிலையில் இழந்த நாட்டை மீட்டெடுக்க முத்துவடுகநாதரின் முதல் மனைவியான இராணி வேலுநாச்சியார் சபதமேற்கிறார். அதற்காக, திண்டுக்கல்லை மையமாகக் கொண்டு ஆட்சி நடத்திவந்த ஹைதர் அலி, அவரது மகன் திப்பு சுல்தான் மற்றும் விருப்பாச்சி கோபால் நாயக்கர் ஆகியோரின் உறுதுணையோடு 8 ஆண்டுகள் தலைமறைவு வாழ்க்கை நடத்திப் பெரும் படையைக் கட்டமைத்து சிவகங்கைச் சீமையை மீட்டெடுத்தார்.உடையாள் ஆடு மேய்க்கும் யாதவ சமுதாய பெண் ஆவார்

உடையாள் பெண்கள் படை
வேலு நாச்சியாரின் போர்ப்படையில் வாள் படை, வளரிப் படை, பெண்கள் படை ஆகிய மூன்றும் பிரதானமானவை. வாள் படைக்கு தலைமை ஏற்றவர் சின்னமருது, வளரிப்படைக்குத் தலைமை ஏற்றவர் பெரியமருது. பெண்கள் படைக்குத் தலைமையேற்றவர் குயிலி.

குயிலி தலைமையிலான பெண்கள் படைக்கு 'உடையாள் பெண்கள் படை' எனப் பெயர் சூட்டியிருந்தார் இராணி வேலு நாச்சியார். உடையாள் என்பவள் ஒரு மாடு மேய்க்கும் சிறுமி. காளையார் கோவிலில் தன் கணவரைப் பறிகொடுத்த வேலு நாச்சியார் அரியாக்குறிச்சி என்கிற ஊருக்கு அருகில் வரும்போது உடையாள் என்கிற மாடு மேய்க்கும் சிறுமி எதிர்ப் பட்டாள். அவளுக்கு விடை கொடுத்துவிட்டுச் சென்ற வேலு நாச்சியாரைப் பின்தொடர்ந்து வந்த எதிரிகள் உடையாளிடம் வேலுநாச்சியார் சென்ற பாதை குறித்துக் கேட்டபொழுது காட்டிக் கொடுக்க மறுத்தாள். ஆகவே, எதிரிகளால் தலை வேறு முண்டம் வேறாக உடையாள் வெட்டிப் படுகொலை செய்யப்பட்டாள். தமக்காக, தன் நாட்டுக்காக உயிரை ஈந்த உடையாளின் நினைவாகவே வேலுநாச்சியார் குயிலி தலைமையிலான மகளிர் படைக்கு உடையாள் மகளிர் படை எனப் பெயர் சூட்டியிருந்தார்.இந்த உடையாள் கொல்லங்குடியை சார்ந்த யாதவ சமூக பெண் ஆவார்.இவர் தான் கொல்லங்குடி வெட்டுடையார் காளியம்மன் இவருக்கு வேலுநாச்சியார் தனது வைர தாலியை காணிக்கையை கொடுத்து உள்ளார்.

இந்திய விடுதலைப் போராட்ட வீராங்கனைகள்
விஜய பாஸ்கர்

விஜயபாஸ்கர் (Vijaya Bhaskar, கன்னடம்: ವಿಜಯಭಾಸ್ಕರ್; 1924–2002) தென்னிந்தியத் திரைப்பட இசையமைப்பாளர் ஆவார். இவர் கன்னடம், தமிழ், தெலுங்கு, மலையாளம், துளு, கொங்கணி உட்பட்ட பன்மொழிகளில் திரைப்படங்களுக்கு இசையமைத்து இருக்கிறார்.

விஜயபாஸ்கர் வயலின், வீணை, பியானோ ஆகிய இசைக்கருவிகள் வாசிக்கக் கற்றுக் கொண்டார். 50களின் ஆரம்பத்தில் மும்பாய் சென்று மதன்மோகன், நவுசாத்ஆகியோருக்கு இசை குறியீடுகள் எழுதிப் பணியாற்றினார். அவர்களுடைய பல பாடல்களுக்கு இவர் பியானோ இசை வாசித்துள்ளார். பி ஆர் கிருஷ்ணமூர்த்தி என்பவர் இவரைக் கன்னடத் திரைப்படத்தில் இசையமைக்க வாய்ப்பு எடுத்துக் கொடுத்தார். 1953 இல் "ஸ்ரீ ராம பூஜா" திரைப்படத்திற்கு இசையமைத்தார். இந்தித் திரைப்படங்களை பல்வேறு மொழிகளில் மொழிமாற்றம் செய்யப்படும் படங்களுக்கு இசையமைக்கும் வாய்ப்புகள் வந்தன.

இயக்குநர் புட்டண்ணா கனகலுடன் இணைந்து நிறைய படங்களுக்கு இசையமைத்தார். "நகரபாவு" (தமிழில் ராஜநாகம்) பெரும் வெற்றி பெற்றது. நகரபாவு வெற்றிக்கு பிறகு சித்ரமகால் கிருஷ்ணமூர்த்தி மூலம் தமிழுக்கு வந்தார். ஸ்ரீதர், எஸ். பி. முத்துராமன், கே. பாலச்சந்தர் படங்களுக்கு இசையமைத்து தமிழகத்திலும் பிரபலமானார். ஏழு முறை சிறந்த கன்னட இசையமைப்பாளருக்கான விருதை வென்றுள்ளார்.

இசையமைத்த தமிழ்ப் படங்கள் 
அன்பே தெய்வம்
ஆடு புலி ஆட்டம்
ஆண்பிள்ளை சிங்கம்
அரபு நாட்டு அழகி (இந்தி மொழிமாற்றம்)
அவள் ஒரு அதிசயம்
காலேஜ் ரௌடி (கன்னட மொழிமாற்றம்)
எங்களுக்கும் காதல் வரும்
எங்கம்மா சபதம்
ஹனுமான் பாதாள விஜயம் 
நகரத்தில் ஜிம்போ (இந்தி மொழிமாற்றம்)
காலமடி காலம்
காலங்களில் அவள் வசந்தம்
கல்யாணமாம் கல்யாணம்
குறிஞ்சி மலர் (கன்னட மொழிமாற்றம்)
மாலை சூடவா
மயங்குகிறாள் ஒரு மாது
மோகம் முப்பது வருஷம்
ஜிம்போ (இந்தி மொழிமாற்றம்)
ஒளிமயமான எதிர்காலம்
ஒரு கை பாப்போம்
பேர் சொல்ல ஒரு பிள்ளை
ராஜாவுக்கேற்ற ராணி
சதி சுலோச்சனா (இந்தி மொழிமாற்றம்)
சௌந்தர்யமே வருக வருக
ஸ்ரீ ராம பக்த ஹனுமான் (இந்தி மொழிமாற்றம்)
தப்பு தாளங்கள்
தொட்டதெல்லாம் பொன்னாகும்
உங்கவீட்டு கல்யாணம்
உங்கள் விருப்பம்
உன்னைத்தான் தம்பி
உறவு சொல்ல ஒருவன்
வீர கதோத்கஜன் (இந்தி மொழிமாற்றம்)
யாருக்கு மாப்பிள்ளை யாரோ
சூறாவளி
மாமியார் வீடு
நீதியா நியாயமா

இசையமைத்த சில புகழ்பெற்ற பாடல்கள் 
மணமகளே உன் மணவறைக்கோலம் (காலங்களில் அவள் வசந்தம், வாணி ஜெயராம்)
பாடும் வண்டே பார்த்ததுண்டா (காலங்களில் அவள் வசந்தம், வாணி ஜெயராம்)
அன்பு மேகமே (எங்கம்மா சபதம், எஸ். பி. பாலசுப்பிரமணியம், வாணி ஜெயராம்)
சம்சாரம் என்பது வீணை (மயக்குகிறாள் ஒரு மாது - எஸ்பிபி - கண்ணதாசன்)
ஒரு புறம் வேடன் (மயக்குகிறாள் ஒரு மாது - எஸ்பிபி & வாணி ஜெயராம் - கண்ணதாசன்)
வரவேண்டும் வாழ்க்கையில் வசந்தம் (மயக்குகிறாள் ஒரு மாது, கே. ஜே. ஜேசுதாஸ் - கண்ணதாசன்)

மேற்கோள்கள் 

1924 பிறப்புகள்
2002 இறப்புகள்
கன்னடத் திரைப்பட இசையமைப்பாளர்கள்
தெலுங்குத் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
மலையாளத் திரைப்பட இசையமைப்பாளர்கள்
ராம்லீலா

ராம்லீலா (Ramlila) நவராத்திரிக்கு அடுத்த நாளான விஜயதசமி அன்று மக்கள் முன்னிலையில் கலைஞர்கள் இராமனின் வரலாற்று நிகழ்வுகளை நாடகமாகவும், நாட்டிய நாடகமாகவும் நடித்து காண்பிப்பர். இறுதியில் தீய சக்திகளாகக் கருதப்படும் அரக்கர்களான இராவணன், கும்பகர்ணன் மற்றும் இந்திரஜித் ஆகியோர்களின் உருவப் பொம்மைகளை, இராமர்  அம்பெய்து எரிப்பதாக அமையும். 

இராமனின் வாழ்க்கை வரலாற்றை விளக்கும் துளசிதாசர் எழுதிய ராமசரிதமானஸ் )   எனும் இராம காதையை, நவராத்திரியின் போது மக்கள் முன்னிலையில்  நாட்டிய நாடகமாக அரங்கேற்றுவர். தீயசக்திகளுக்கும் (அதர்மம்), நற்சக்திகளுக்கும் (தருமம்) இடையே நடைபெறும் போரில், இறுதியாக தீயசக்திகள் முற்றிலுமாக அழிக்கப்படுவதை நினைவு கூறுமுகமாக, நவராத்திரியின் இறுதி நாளான, விஜயதசமி அன்று இரவில் புதுதில்லி ராம்லீலா மைதானத்தில்  தீயசக்திகளான  இராவணன், கும்பகர்ணன் மற்றும் இந்திரஜித் ஆகியோர்களை பெரிய அளவில் பொம்மைகளாக  நிறுத்தி வைத்து, இராமர் வேடமிட்ட கலைஞர் அம்பெய்து எரிப்பர்.

ராம்லீலா பண்டிகை போன்று மேற்கு வங்காளத்தில் அன்னை துர்கை, கொடுங்குணம் கொண்ட எருமைத் தலைக் கொண்ட மகிசாசூரன் போன்ற அரக்கர்களை அழிக்கும் நிகழ்வை, துர்கா பூஜையாகக்  கொண்டாடப்படுகிறது.

2008ல் யுனெஸ்கோ நிறுவனம் ராம்லீலா பண்டிகையை மனிதகுலத்தின் தொன்மையான பண்பாட்டு நிகழ்வாக அறிவித்துள்ளது. 
வரலாற்று புகழ் வாய்ந்த அயோத்தி, வாரணாசி, பிருந்தாவனம், மதுரா, அல்மோரா மற்றும் மதுபனி ஆகிய நகரங்களில் ஆண்டுதோறும் ராம்லீலா பண்டிகை வெகுசிறப்பாகக் கொண்டாடப்படுகிறது.

வாரணாசியில் ராம்லீலா

விஜயதசமி அன்று ராம்லீலா விழா வண்ணமயமான அலங்காரங்களுடன் ஆரம்பமாகும் போது  காசி நாட்டு மன்னர் 
பளபளக்கும் பட்டுப் பீதாம்பரங்களை அணிந்து, ராம் லீலா  ஊர்வலத்துக்குத் தலைமையேற்று யானையில் வலம் வருவார்.பின்னர் வாரணாசியின் ராம்நகரில் ஒரு மாத காலம் நடக்கும் ராம்லீலா நாடகத்தை துவக்கி வைப்பார்.

துளசிதாசர் எழுதிய ராமாயணமான ராமசரித மானசில் கூறப்பட்டுள்ள ராமபிரானின் கதையை நடித்துக் காட்டும் நாடகமாகும். இராம நாடகம், ராம்நகரில் மாலை நேரத்தில், தொடர்ந்து 31 நாட்களுக்கு நடைபெறும். விழாவின் இறுதிநாளில் இது உச்சகட்டத்தை அடையும். இதன்போது ராமர் வேடமிட்ட கலைஞர்,  ராவணன் வேடமிட்ட கலைஞரை  அம்பெய்து அழிப்பார். 19ம் நூற்றாண்டில், மகாராஜா உதித் நாராயண் சிங் என்பவரே ராம்நகரில் ராம்லீலாவை அரங்கேற்றும் வழக்கத்தை துவக்கினார்.

காசி மன்னரால் நடாத்தப்படும் விழாவைக் காண ஒவ்வொரு வருடமும் இலட்சக்கணக்கான பக்தர்கள் இங்கு வருவர்.

வெளி நாடுகளில்
 
தென்கிழக்கு ஆசிய நாடுகளான கம்போடியா, தாய்லாந்து, இந்தோனேசியாவின் பாலித் தீவு]]களில் கிபி 1000 ஆண்டுக்களுக்கு முன்னரே இராமகாதை நாட்டிய நாடகமாக அரங்கேற்றப்பட்டுவருகிறது. தற்போது மேற்குலக நாடுகளிலும் இராம லீலை வெகு சிறப்பாகக் கொண்டாடப்படுகிறது.

இதனையும் காண்க
 இராமர்

மேற்கோள்கள்

ஆதார நூற்பட்டியல்

 
 

 

 
Actors, Pilgrims, Kings And Gods: The Ramlila of Ramnagar, by Anuradha Kapur, Seagull, 2006. .
"Peasants in the Pacific: A Study of Fiji Indian Rural Society," Adrian C. Mayer, Routledge & Kegan Paul, London, 1973.
"The Cambridge Guide to Asian Theatre," James R. Brandon, Cambridge University Press, 1997.

வெளி இணைப்புகள்

 Ramlila at Ramnagar Fort Varanasi-find all info
 Ram leela-Life of lord Ram- IshtaDevata 
Ramlila - the Traditional Performance of the Ramayana - காணொலி

இந்து சமய விழாக்கள்
பரத முனிவர்

பரத முனிவர்  (Bharata Muni) பண்டைய  பரத கண்டத்தின் இசை மற்றும் நாட்டிய சாத்திரமான காந்தர்வ வேதம் எனும் நூலை சமசுகிருத மொழியில் எழுதிய அறிஞர். காந்தர்வ வேதம் 6,000  சுலோகங்களையும், 36 அதிகாரங்களையும் கொண்டது. இவர் கிமு 300 - கிபி 100க்கும் இடையே  வாழ்ந்ததாக கருதப்படுகிறது. பரதநாட்டியம் இவர் பெயரால் அறியப்படுகிறது. அரம்பையர்கள் மற்றும் கந்தவர்கள் பரத முனிவர் இயற்றிய காந்தர்வ வேதம் எனும்  இசை மற்றும் நடனக் கலையில் சிறந்தவர்களாக விளங்கினர் என பண்டைய இந்துக்களின் சாத்திரங்கள் கூறுகிறது.

இதனையும் காண்க
 காந்தர்வ வேதம்

மேற்கோள்கள் 

 "Revealing the Art of Natyasastra" by Narayanan Chittoor Namboodiripad

வெளி இணைப்புகள்
 

சமசுகிருத நூலாசிரியர்கள்